Tihi

Tihi yito taambati hepo'ibadatiyalo, motabiya molubo ode Eya ta agama Isilamu. Tihi u kikingo biasa hetanggulaliyo mushola, surau meyalo langgar. To uwewoliyo lo'u hepotabiyalo, tihi olo ma lowali himbunguwa lo kegiatan kaum muslim. Kegiatan mo'eela dulahu u paralu to sojara lo isilamu, meyalo kegiatan modungohe potunu tomimbihu agama Isilamu wawu hepobalajariyaliyo mongadi olo ta keke'inga.

 Sojara 
Menara-menara wawu kuba lo Tihi ma lowali sakusi, wololo ilolamahiyo sojara lo Isilamu to abad pertengahan. Tilumula mayi to masa lo nabi, jaman lo sahabati, sambe masatiya Tihi dihu-dihu peranan damango to'u mopotuwawu lo umati.

 Tihi bungaliyo 
To wakutu nabi Muhammad ﷺ lo hijrah wawu maledungga ode Madinah, ulato pilohutuliyo yilomongu Tihi, u sambe masatiya donggo woluwo wawu tanggu-tanggula Masjid Nabawi artiliyo Tihi lo Nabi. Tihi Nabawi bilonguliyo to huungo lo lapangan to pusat lo kota Madinah. Tihi Nabawi malali jantungliyo lo kota Madinah to masa boyito. Tihi botiye ngopohiya lo'u hepotabiyaliyo, må lowali olo himbunguwa lo kegiatan sosial, politik wawu molantu strategi militer.

Dalala:Tihi